Andrei Loktionov

Andrei Vjatšeslavovitš Loktionov (vene keeles Андрей Вячеславович Локтионов; sündinud 30. mail 1990 Voskressenskis) on Venemaa jäähokimängija, kes mängib keskründajana KHL-i klubis Moskva Spartak.

Hooajal 2007–08 debüteeris Loktionov Venemaa kõrgliigas Jaroslavli Lokomotivi ridades.

2008. aastal valis Los Angeles Kings ta NHL-i draftis 123. valikuna.

Hooajal 2008–09 mängis ta Ontario Hockey League'i klubis Windsor Spitfires. Hooajal 2009–10 asus ta mängima American Hockey League'is (AHL) Los Angeles Kingsi noorteklubis Manchester Monarchs. Samal hooajal debüteeris ta Kingsi meeskonnas ka NHL-is. NHL-is lõi ta esimese värava 19. oktoobril 2010 mängus Carolina Hurricanesi vastu. 2012. aastal võitis ta Kingsiga Stanley karika.

2013. aasta veebruaris müüdi tema mängijaõigused New Jersey Devilsile. Hooaja 2013–14 teises pooles mängis ta NHL-is lisaks veel Carolina Hurricanesis.

Aastatel 2014–2019 mängis Loktionov KHL-is Jaroslavli Lokomotivi meeskonnas. 2019. aastal valiti ta KHL-i tähtede mängule. 2019. aasta mais sõlmis ta üheaastase lepingu Magnitogorski Metallurgiga. 2020. aasta mais sõlmis ta kaheaastase lepingu Moskva CSKA-ga."Шарыченков и Локтионов присоединились к ЦСКА". cska-hockey.ru. 1.5.2020. Vaadatud 28.4.2021 2021. aasta augustis kaubeldi ta Moskva Spartakile.

2014. aastal tuli Loktionov Venemaa jäähokikoondise koosseisus maailmameistriks.

 Viited 

 Välislingid 
 KHL.ru lehel
 Andrei Loktionov NHL.com lehel
 Andrei Loktionov hockeydb.com lehel

Kategooria:Venemaa jäähokimängijad
Kategooria:Los Angeles Kingsi mängijad
Kategooria:New Jersey Devilsi mängijad
Kategooria:Carolina Hurricanesi mängijad
Kategooria:Jaroslavli Lokomotivi mängijad
Kategooria:Magnitogorski Metallurgi mängijad
Kategooria:HK Moskva CSKA mängijad
Kategooria:HK Moskva Spartaki mängijad
Kategooria:Sündinud 1990